รบกวนถามคุณค่ะพอดีผ่าตัดนิ่วในถุงน้ำดีมาด้วยการส่องกล้องประมาณเดือนธ.ค.ปี61ด้วยการส่องกล้องแต่ทุกครั้งที่ยกของหนักหรือใส่กางเกงจะรู้สึกเจ็บตรงแถวสะดือแล้วจะมีเมือกปนเลือดออกมาประมาณ3วันแล้วก็จะหายแต่ถ้ายกของอีกก็จะมีออกมาอีกแต่ประจำเดือนมาปกติทุกเดือนนะคะ แบบนี้คือแผลที่เจาะตรงสะดือยังไม่หายดีเกี่ยวไหมค่ะหรือมีความผิดปกติอื่นคะ
สวัสดีค่ะ การผ่าตัดนิ่วในถุงน้ำดีโดยการส่องกล้องนั้นจัดเป็นการผ่าตัดในช่องท้องขนาดเล็ก ที่มีแผลทั้งภายนอกและภายในน้อยมาก โอกาสที่จะมีเลือดออกจนไหลออกมาทางช่องคลอดหรือทวารหนักมีโอกาสน้อยค่ะกกรณีเลือดออกทางช่องคลอดที่ไม่ใช่ประจำเดือนจึงน่าจะมีสาเหตุอื่นเช่น เนื้องอกมดลูกหรือปากมดลูก การติดเชื้อในช่องคลอด ปากมดลูก หรือมดลูก แผลบริเวณอวัยวะเพศ หรือถ้าปนกับปัสสาวะอาจจะเกี่ยวกับทางเดินปัสสาวะอักเสบแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์